Հավելված N 2

ՀՀ ԳԿ նախագահի

«07» մայիս 2019 թ.

N 13-Ա/Ք հրամանի

**Պ Ա Յ Մ Ա Ն Ա Գ Ի Ր № \_\_\_\_\_**

**ԳԻՏԱՇԽԱՏՈՂԻՆ ԳԻՏԱԿԱՆ ԳՈՐԾՈՒՂՄԱՆ ՀԱՄԱՐ**

**ՖԻՆԱՆՍԱԿԱՆ ԱՋԱԿՑՈՒԹՅԱՆ ՏՐԱՄԱԴՐՄԱՆ**

ք. Երևան «\_\_\_»\_\_\_\_\_\_\_\_\_\_ 20.. թ.

Հայաստանի Հանրապետության գիտության կոմիտեն (այսուհետ` Կոմիտե), ի դեմս գլխավոր քարտուղար Լևոն Ֆարմանյանի, որը գործում է Կոմիտեի կանոնադրության հիման վրա, մի կողմից, և *գիտական կազմակերպության անվանումը-*ը (այսուհետ` Կազմակերպություն), ի դեմս տնօրեն/ռեկտոր *անուն, ազգանուն)-*ի, որը գործում է Կազմակերպության կանոնադրության հիման վրա, մյուս կողմից (այսուհետ միասին` Կողմեր), համաձայն ՀՀ Քաղաքացիական օրենսգրքի № 450-րդ հոդվածի, կնքեցին սույն պայմանագիրը (այսուհետ Պայմանագիր)` հետևյալի մասին.

1. **Պայմանագրի առարկան**

Պայմանագրով Կոմիտեն ՀՀ 20.. թվականի պետական բյուջեի «Գիտական և գիտատեխնիկական հետազոտությունների ծրագրի» «Համակարգի գիտական գործուղումների իրականացմանն աջակցություն» միջոցառման իրականացման համար նախատեսված ֆինանսական միջոցներից Կազմակերպությանն է տրամադրում աջակցություն` Կազմակերպությունում իրականացվող բազային ֆինանսավորման «*ծրագրի անվանումը*» ծրագրի կատարող, *պաշտոն, անուն, ազգանուն*-ին *(գործուղման ժամկետներ, երկիր, քաղաք, գիտական միջոցառման անվանում)* մասնակցելու համար:

1. **Պայմանագրի գինը**

Պայմանագրի գինը (տրամադրվող ֆինանսական միջոցների չափը) կազմում է *թվերով և բառերով* ՀՀ դրամ:

1. **Պայմանագրի կատարման ժամկետը**
	1. Պայմանագիրն ուժի մեջ է մտնում Կողմերի ստորագրման պահից և դադարում է գործուղված գիտաշխատողի հաշվետվության ու դրան կից փաստաթղթերի ներկայացմամբ:
	2. Պայմանագիրը կարող է վաղաժամ լուծվել գործող օրենսդրությամբ սահմանված կարգով:
	3. Կոմիտեն ֆինանսական միջոցները փոխանցում է Կազմակերպության բանկային հաշվեհամարին` Պայմանագիրը կնքելու օրվանից 20 (քսան) օրվա ընթացքում:
2. **Կողմերի իրավունքներն ու պարտավորությունները**

Կողմերն ունեն «Գիտաշխատողներին գիտական գործուղումների համար ֆինանսական աջակցության տրամադրման կարգով» նախատեսված իրավունքներ և պարտավորություններ:

1. **Կողմերի պատասխանատվությունը**

Կողմերը Պայմանագրով սահմանված պարտավորությունները չկատարելու կամ ոչ պատշաճ կատարելու համար կրում են պատասխանատվություն` ՀՀ գործող օրենսդրությանը համապատասխան:

1. **Անհաղթահարելի ուժի ազդեցությունը (ՖՈՐՍ-ՄԱԺՈՐ)**

Պայմանագրով նախատեսված պարտավորություններն ամբողջությամբ կամ մասնակիորեն չկատարելու համար Կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է Պայմանագիրը կնքելուց հետո, և որը Կողմերը չէին կարող կանխատեսել կամ կանխարգելել: Եթե անհաղթահարելի ուժի ազդեցությունը շարունակվում է 3 (երեք) ամսից ավելի, ապա Կողմերից յուրաքանչյուրն իրավունք ունի լուծել Պայմանագիրը` այդ մասին նախապես տեղյակ պահելով մյուս Կողմին:

1. **Այլ պայմաններ**

Պայմանագրում կատարվող փոփոխությունները կամ լրացումներն իրավաբանական ուժ ունեն, եթե կազմված են գրավոր և ստորագրված են Կողմերի կողմից:

Պայմանագիրը կնքվում է երկու օրինակից, որոնք ունեն հավասար իրավաբանական ուժ: Յուրաքանչյուր կողմին տրվում է Պայմանագրի մեկ օրինակ:

**ԿՈՄԻՏԵ ԿԱԶՄԱԿԵՐՊՈՒԹՅՈՒՆ**

|  |  |  |
| --- | --- | --- |
| ՀՀ գիտության կոմիտեք. Երևան, Օրբելի եղբայրների 22Հ/Հ 900011033033ՀՎՀՀ 02704199ՀՀ ՖՆ կենտրոնական գանձապետարանԳլխավոր քարտուղար` \_\_\_\_\_\_\_\_\_\_\_\_\_\_\_\_\_\_ԼԵՎՈՆ ՖԱՐՄԱՆՅԱՆ |  | *(անվանումը)**(հասցեն)**(բանկային վավերապայմանները)*Տնօրեն/ռեկտոր` \_\_\_\_\_\_\_\_\_\_\_\_\_\_\_\_\_\_\_\_*(ստորագրություն)**(անուն, ազգանուն)* |

**Կ.Տ. Կ.Տ.**